पाएं अपने शहर की ताज़ा ख़बरें और फ्री ई-पेपरडाउनलोड करें
घर-घर औषधि योजना के तहत वन विभाग द्वारा करीब 13 लाख औषधीय पौधे तैयार किए गए हैं। इसके तहत जिले के 2 लाख 91 हजार 201 परिवार लाभान्वित होंगे। मुख्यमंत्री की बजट घोषणा के अनुसार, इन पौधों के वितरण का उद्देश्य औषधीय पौधे उगाने के इच्छुक परिवारों को कई प्रकार के पौधे उपलब्ध कराना व चिकित्सा के लिए इन पौधों के उपयोग के बारे मे व्यापक प्रचार-प्रसार करना है।
उप वन संरक्षक वी केतन कुमार ने बताया कि योजना के तहत वन विभाग की पौधशालाओं में तुलसी, कालमेघ, अश्वगंधा एवं गिलोय आदि के पौधे तैयार किए गए हैं। इन्हें जिले के प्रत्येक परिवार को 5 सालों में तीन बार 8-8 पौधे कुल 24 पौधे निःशुल्क दिए जाएंगे। उन्होंने बताया कि इस वर्ष वन महोत्सव का थीम ‘घर-घर औषधि योजना’ रहेगा, जो सभी रेंज, तहसील, ग्राम पंचायत स्तर पर मनाया जाएगा। इसके साथ ही निःशुल्क पौधे वन विभाग की नर्सरी के साथ ही विद्यालय, चिकित्सालयों में भी वितरित किए जाएंगे।
13 लाख पौधे तैयार
उपवन संरक्षक ने बताया कि जिले की बाणगंगा नर्सरी में 160161, खवारावजी नर्सरी में 192193, सिकराय नर्सरी में 64063, बालाजी नर्सरी में 128128, राणोली में 192193, पीचूपाडा नर्सरी में 256257, शहदपुर नर्सरी में 128128 तथा लालसोट नर्सरी में 160161 पौधे समेत कुल 12 लाख 81 हजार 284 पौधे तैयार करवाए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn